Κοσμάς Ψυχοπαίδης

Ο Κοσμάς Ψυχοπαίδης (1944-2004) ήταν Έλληνας καθηγητής πολιτικής και κοινωνικής φιλοσοφίας.

Βιογραφικά στοιχεία 
Γεννήθηκε στην Αθήνα το 1944. Σπούδασε Πολιτικές και Οικονομικές Επιστήμες στο Πανεπιστήμιο Αθηνών και έκανε μεταπτυχιακές σπουδές στο Πανεπιστήμιο της Φρανκφούρτης, από όπου έλαβε και τον διδακτορικό τίτλο. Συνέχισε την ερευνητική του πορεία με υφηγεσία, την οποία κατέθεσε στο Πανεπιστήμιο του Γκέτινγκεν, όπου δίδαξε ως υφηγητής και ως καθηγητής. Επιστρέφοντας στην Ελλάδα υπηρέτησε ως καθηγητής, αρχικά (1981-1987) στο Πάντειο Πανεπιστήμιο και εν συνεχεία στο Πανεπιστήμιο Αθηνών. Διετέλεσε πρώτος διευθυντής του Εθνικού Κέντρου Δημόσιας Διοίκησης. Αδελφός του είναι ο γνωστός ζωγράφος Γιάννης Ψυχοπαίδης.

Απεβίωσε αιφνίδια από καρδιακή προσβολή κατά την παρουσίαση ενός βιβλίου του Γιώργου Καραμπελιά το 2004 σε ηλικία 60 ετών.

Ενδεικτική εργογραφία 

    Το πρόβλημα της θεμελίωσης μιας κριτικής του θεσμικού λόγου και η Καντιανή διαλεκτική. «Έρασμος», Αθήναι 1976, 80 σελ.
   Geschichte und Methode: Begründungstypen und Interpretationskriterien der Gesellschaftstheorie: Kant, Hegel, Marx und Weber. “Campus-Verlag”, Frankfurt am Main & New York 1984, 402 S.
   Εισαγωγή στην Πολιτική Επιστήμη. (Πανεπιστημιακές Παραδόσεις). Αθήνα 1989, 90 σελ.
    Κείμενα Πολιτικής Οικονομίας και Θεωρίας της Πολιτικής. Επιμ. Μανόλης Αγγελίδης – Κοσμάς Ψυχοπαίδης. «Εξάντας», Αθήνα 1992, 405 σελ.
   Ο Max Weber και η κατασκευή εννοιών στις κοινωνικές επιστήμες. «Κένταυρος», Αθήνα 1993, 111 σελ.
    Ιστορία και μέθοδος. «Σμίλη», Αθήνα 1994, 446 σελ.
    Ψυχοπαίδης, Κοσμάς – Κουζέλης, Γεράσιμος: Επιστημολογία των κοινωνικών επιστημών. Κείμενα. «Νήσος», Αθήνα 1994, 542 σελ.
    Πολιτική μέσα στις έννοιες. «Νήσος», Αθήνα 1997, 231 σελ.
   Κανόνες και αντινομίες στην πολιτική. «Πόλις», Αθήνα 1999, 670 σελ.
 O φιλόσοφος, ο πολιτικός και ο τύραννος. Για την πολιτική σκέψη του Πλάτωνα και του Αριστοτέλη. «Πόλις», Αθήνα 1999, 129 σελ. (3η έκδοση, 2006).
 Κριτική φιλοσοφία και λογική των θεσμών. Έρευνες για την πολιτική φιλοσοφία του Καντ. Μετάφραση Όλγα Σταθάτου. «Βιβλιοπωλείον της Εστίας», Αθήνα 2001.
 Χέγκελ. Από τα πρώτα πολιτικά κείμενα στην Φαινομενολογία του Πνεύματος. «Πόλις», Αθήνα 2003, 323 σελ.
 Όροι, αξίες, πράξεις. «Πόλις», Αθήνα 2005.
 Εισαγωγή στην πολιτική επιστήμη. Επιμέλεια-Πρόλογος  Βασίλης Μαγκλάρας. «Ποταμός», Αθήνα 2010.
 Ήσσονα κριτικά. Επιμ. Μανόλης Αγγελίδης. «Νήσος», Αθήνα 2011.

Πηγές 

 Μανιάτης, Γιώργος: «Ιστορία και ορθολογικότητα: σχόλιο στην εισήγηση του Κοσμά Ψυχοπαίδη ‘Ιστορισμός και κανονιστικότητα’». Δευκαλίων 14/1 (1995), 37-42.

 Σελλά, Όλγα: «Κοσμάς Ψυχοπαίδης». Η Καθημερινή, 31/12/2000.

 «Κοσμάς Ψυχοπαίδης (1944-2004)». Θέσεις 90 (2005).

 «Πέθανε αναπάντεχα ο καθηγητής Κοσμάς Ψυχοπαίδης». Καθημερινή 15/12/2004.

 «"Έφυγε" ο καθηγητής Φιλοσοφίας Κοσμάς Ψυχοπαίδης». in.gr, 14/12/2004.

 Φαράκλας, Γιώργος: «Ο Κοσμάς Ψυχοπαίδης και η κατασκευή εννοιών στις κοινωνικές επιστήμες». Τετράδια 50-51 (2005).

 Αγγελίδης, Μ. - Δημητρίου, Στ. - Λαβράνου, Α. (Επιμ.): Θεωρία, αξίες και κριτική. Αφιέρωμα στον Κοσμά Ψυχοπαίδη. εκδ. "Πόλις", Αθήνα 2008.

Έλληνες πανεπιστημιακοί
Έλληνες συγγραφείς
Καθηγητές Παντείου Πανεπιστημίου
Καθηγητές Εθνικού και Καποδιστριακού πανεπιστημίου Αθηνών